אליעזר מאיר ליפשיץ

אליעזר מאיר ליפשיץ (רא"ם; יום הכיפורים, ה'תר"ם, 27 בספטמבר 1879, סקולה, גליציה המזרחית – כ"ד בתמוז תש"ו 1946, ירושלים) היה רב, מחנך, חוקר יהדות, ומראשי תנועת המזרחי בארץ ישראל. נחשב אחד ממייסדי ומעצבי החינוך בזרם האורתודוקסיה המודרנית.

ביוגרפיה
אליעזר מאיר ליפשיץ נולד ליום טוב ליפא בעיירה סקולה שבמחוז סטרי, בגליציה המזרחית, אוסטריה.
בצעירותו עבר עם משפחתו ללבוב, שם למד אצל רב העיר הרב יצחק שמעלקס וחוקר המדרש שלמה בובר.

בשנת 1906 נשא לאישה את דינה רייצס מלבוב.

בשנת 1908, בדרכו של ש"י עגנון לארץ ישראל, הוא עבר בלבוב, ושם נפגש עם ליפשיץ. ליפשיץ צייד את עגנון במכתב המלצה לר' בנימין, וכן הפגיש אותו עם יוסף חיים ברנר.

בשנת 1909 (ה'תר"ע) עלה ליפשיץ לארץ ישראל. היה מורה בבתי המדרש למורים "עזרה" ו"העברי" בירושלים. היה חבר ועד הלשון העברית. בשנת 1913 החל ללמד בסמינר של דוד ילין (לימים מכללת דוד ילין). בשנת 1917 גורש מהארץ בידי העות'מאנים ועבר לברלין שם השלים את מחקרו.

זמן קצר לאחר שובו לארץ ישראל, החל בשנת 1921 (ה'תרפ"א) לכהן כמנהל הראשון של בית-המדרש למורים "מזרחי". לאחר פטירתו בשנת 1946 שונה שם המוסד ל"בית המדרש למורים ע"ש רא"מ ליפשיץ", ובהמשך למכללה דתית למורים ע"ש רא"מ ליפשיץ.

היה גם מנהל מחלקת החינוך הדתי של ההנהלה הציונית.

בנו היה עו"ד נפתלי ליפשיץ מחיפה, מייסד משרד עורכי הדין "סלומון ליפשיץ"..

נכדו שנקרא על שמו,  (בן לרוזלי ונפתלי ליפשיץ), נהרג במלחמת יום הכיפורים ועל שמו הוקם מכון מאיר.

 כתביו 
ממוזער|ספרו ר' שלמה יצחקי (רש"י)
 ר' שלמה יצחקי (רש"י), ורשה: תושיה ('ביבליותיקה גדולה', ע–עב, תרע"ב. (הדפסת צילום: ירושלים: מוסד הרב קוק, תשכ"ו 1966).
 המשנה, יפו: השרון (דפוס א. אתין), תרע"ד. (הוצאה מיוחדת מתוך "המולדת")
 ש"י עגנון, ברלין תרפ"ו. (הרחבה של מאמר שהתפרסם ב"השלח")
 תורת ההוראה ללשון העברית: על פי הרצאות בית המדרש למורים מזרחי, ירושלים: דפוס העברי י’ ורקר, תרפ"ט. (ספרון, שנכתב על ידי תלמידי הכיתה העליונה על פי הרצאותיו)

לאחר מותו:
 אליעזר מאיר ליפשיץ, כתבים, 3 כרכים, ירושלים: מוסד הרב קוק, תש"ז–תשי"ז:
 כרך א: רש"י – צרפתים וספרדים – הרצאה – המשנה – האגדה – הקרובה – החדר (תש"ז);
 כרך ב: לשאלות הלשון – על הסגנון – על ח"נ ביאליק – ש"י עגנון – הרב – קטע – תחיית הלשון (תש"ט);
 כרך ג: שיחות – בִּקֹרת – אישים (תשי"ז).

לקריאה נוספת
 כרמיה שובל, 'הרא"ם (אליעזר מאיר) ליפשיץ – מחנך "המזרחי" ואיש הלשון', לשוננו לעם נז, ד (תשס"ח), 215–262.

קישורים חיצוניים




 אליעזר מאיר ליפשיץ באתר WorldCat Identities

 אליעזר מאיר ליפשיץ , באתר האקדמיה ללשון העברית




 'ר' אליעזר מאיר ליפשיץ ז"ל: ליום השלושים':




 'ר' אליעזר מאיר ליפשיץ ז"ל – עשר שנים לפטירתו':
 , 
 , 


 חיים זהר, ר' אליעזר מאיר ליפשיץ ז"ל: "נפשי איוותה להקדיש עצמי לעבודת תורה וספרות", מים מדליו (שנתון המכללה הדתית למורים ע"ש ליפשיץ) 18 (תשס"ז), 43–89
 יהודה שורץ, "משנת" ר' אליעזר מאיר ליפשיץ והוראתה, מים מדליו 18 (תשס"ז), 107–138




ממאמריו:
  (מתוך "ספר המזרחי")

הערות שוליים

קטגוריה:מכללת ליפשיץ
קטגוריה:ביוגרפים
קטגוריה:אנשי העלייה השנייה
קטגוריה:ציונות דתית: אנשי חינוך
קטגוריה:פעילי תנועת המזרחי
קטגוריה:רבנים ביישוב
קטגוריה:רבני הציונות הדתית
קטגוריה:יהודים הקבורים בהר הזיתים: חלקת קהילת ירושלים
קטגוריה:סגל המכללה האקדמית לחינוך ע"ש דוד ילין
קטגוריה:חברי ועד הלשון העברית
קטגוריה:ארץ-ישראלים שנולדו ב-1879
קטגוריה:ארץ-ישראלים שנפטרו ב-1946